Mi ara mqabalen sin ad uraren tiddezt (tiddaz), ad gen qbel tisɣar ara sen-dibeggnen anwa ara yuraren d amezwaru. Ad yeddem yiwen seg-sen sin ileqqafen, wa d acebḥan, wayeḍ d aberkan. Ad yeffer ifassen-is defir weɛrur-is, ad yerr yal aleqqaf deg yiwen ufus war ma yeẓra wexsim-is anda yekmes aleqqaf acebḥan. Sakin ad as-imekken tummaẓ-is i snat, i wayeḍ, ad yefren yiwet seg-sent. Tazelmaḍt neɣ tayeffust. D amyurar ara d-iṣaḥ ucebḥan ara yebdun taserrasut uleqqaf amezwaru. Kkiɣ-awen deg wawal: Turart-agi n tiddezt, zikenni tettwajraḍ ɣef teblaṭ iɣef ttɣiman di tejmaɛt .